open-index/open-wikipedia-markdown huggingface dataset:
Li Bai

李白, **Lǐ Bái** (701-762) o **Lǐ Bó**, o etiam 李太白 **Lǐ Táibó**, su *nom de plume* (nomine de pluma), es un del plus grande poetas chinese del dynastia Tang. Circa 1'000 de su poemas ja remane hodie. Le mundo occidental esseva introducite a su obras per Marquis d'Hervey de Saint-Denys in su *Poésies de l'Époque des Thang*.

Influentiate per le pensar taoista, ille faceva senso del aspectos phantastic del natura salvage, utilisante su imagination extravagante e imagines taoista. Su opera exprime su personalitate, que refusava le constrictiones. Su vita plus o minus legendari inspira pecias e fabulas. Como Du Fu, un altere grande poeta chinese, ille passava un grande parte de su vita viagiante in China proque su opulentia lo permitteva, non proque su povressa lo requireva.

Li Bai etiam esseva renominate per su amor del liquor. Traditionalmente, il es dicite que ille necava in le Fluvio Yangtze post cader de su nave dum essayante imbraciar le reflexion del luna.

## Influentia

Li Bai es famose in le occidente in parte per le traduction de alicunes de su poemas de Ezra Pound in *Cathay*, e Gustav Mahler usa quatro de su poemas in *[[Das Lied von der Erde]]*.

Un crater in le planeta Mercurio es nominate de ille.
Medicina de emergentia

Le **medicina de emergentia** o **de urgentia** es le parte del medicina que se occupa del attention del patientes que presenta problemas de sanitate de forma inexpectate o subito ponente in risco le vita o stato del mesmes. Le urgentias e emergentias sanitari se characterisa per requirer un assistentia rapide e comprendente le attention, le conjuncto de activitates de organisation, planification, assistentia, formation e investigation. Quando le patiente arriva al centro ille es examinate pro determinar le prioritate e le situation del patiente.

Le varie modellos de attention sanitari in le mundo offere un grande varietate de mechanismos de attention urgente. Le plus populares e cognoscites es le dispositivos de urgentias hospital, ben que existe servicios de urgentia mobile e retes de attention primari de sanitate con capacitate de dar responsa a demandas urgente tanto in le consulta como in le domicilio o loco ubi se trova le patientes.

## Galeria

File:ACTAS Paramedics-photo.jpg|Le paramedicos accompania le patiente in lectiera.


## Ligamines externe
*http://www.britannica.com/topic/emergency-medicine
Sacre Imperio Roman

Le **Sacre Imperio Roman** o **Sacre Imperio Roman del Nation Germanic** (in germano *Heiliges Römisches Reich Deutscher Nation*, in latino *Sacrum Romanorum Imperium Nationis Germanicae*) esseva un conglomeration politic del paises de Europa occidental e central in le medievo e le initio del era moderne. Le adjectivo *sacre* solmente appareva sub le regno de Frederick I Barbarossa e es attestate in 1157.

Emergente del parte oriental del imperio carolingian post su division in le Tractato de Verdun in le anno 843, le imperio durava quasi un millennio usque su dissolution in 1806. In le 18ve seculo, illo ancora consisteva non solmente de lo que hodie es Germania, le Republica Chec, Austria, Liechtenstein, Slovenia, Belgica, e Luxemburgo, sed etiam de grande partes de Polonia e minor partes del Paises Basse. Antea, illo etiam includeva tote le Paises Basse, Switza, e partes de Francia e Italia moderne.

Secundo le tradition, illo esseva dissolvite in 1806 per Napoléon Bonaparte. Technicamente isto es false: le imperator Francisco II ipse lo dissolveva post un disfacta militar per le armea francese. Ille tosto depost establiva su regno Austria como un imperio.
Henry

Le **henry** (symbolo: H) es le unitate derivate de inductantia del systema international (SI), del nomine del physico american Joseph Henry. 

Un henry corresponde a un inductantia in un fortia electromotive de 1 volt que se produce, quando le currente electric que lo recurre varia uniformemente de 1 ampere per secunda. 

In unitates de base SI : 1 H = 1 V·A-1·s = 1 m2·kg·s-2·A-2
Edward Jenner

**Edward Jenner** (Berkeley, Gloucestershire, Anglaterra, le 17 de maio 1749&nbsp;– Berkeley, le 26 de januario 1823) esseva un medico anglese, celebre pro su discoperta del vaccination contra le variola. Jenner nasceva in le contato de Gloucestershire, que ille rarmente quitava (James Cook le invitava a participar in su secunde circumnavigation del mundo sed ille declinava). Ille studeva primo in Cirencester Grammar School, e postea in London sub Hunter e alteres a St George's Hospital, e tosto esseva notate per homines de distinction scientific. Post le completion de su studio medic, Jenner retornava a su Gloucestershire native, e laborava como medico ambulante. Ille esseva eligite al Royal Society pro su observationes de habitudes del cucu, publicate in 1788.

Desde 1718 on habeva essayate de inocular variola in homines con pus obtenite de un persona infectate del mesme maladia; sed Jenner remarcava que feminas qui tractava vaccas sovente contraheva *cow pox,* le variola del vaccas (un maladia similar al variola, sed benigne: le febre dura alicun dies, pus super le manos de vaccatores) sed rarmente suffreva le variola. Ille faceva recercas pro confirmar iste facto, e initiava un experimento. Le 14 de maio 1796, ille prendeva pus del mano de un femina infectate del variola del vaccas, e lo introduceva in le mano de un puero qui non ancora suffreva alcun de iste maladias. Le puero disveloppava le variola del vaccas, e postea Jenner le infectava con le variola. Ille non disveloppava iste maladia, mesmo post multe essayos: le puero esseva vaccinate.
Coton

Le **coton**, (del arabe *qutun*) es un fibra vegetal que cresce circum le granos del cotoniero (*Gossypium*), un arbusto del familia Malvaceae. Iste fibra es in general transformate a filo, que es texite pro fabricar texitos. Le coton es le plus importante del fibras natural producite in le mundo. Post le 19ne seculo, illo constitue, gratias al progresso del industrialisation e del agronomia, le prime fibra textile del mundo (proxime al medietate del consumption global de fibras textile).
Laozi

**Laozi** (chinese 老子, etiam scribite **Lao Tsu**, **Lao Tse**, **Lao Zi**, **Laotze**, et cetera) es un personalitate major in le philosophia chinese qui scribeva le classico taoista *[[Dao De Jing]]* (道德經), e es recognoscite como le fundator del taoismo. Totevia, le existentia historic de Laozi non es certe. Secundo le tradition chinese, ille viveva in le 6e seculo a.C., le era de Ver e Autumno, sed multe eruditos moderne considera le 4e seculo a.C., le eras de Cento scholas de pensar e Civitates Bellante, plus probabile.

Secundo le tradition taoista, Confucio interdum studeva con Laozi, e apprendeva multo. In le taoismo religiose, Laozi es venerate como un immortal, appellate Tàishàng Lǎojūn (太上老君).

## Ligamines externe
* Sito sur Dao De Jing de Hilmar Aquiros (Germania) in anglese, germano e chinese con un analyse linguistic profunde de cata verso.
Liang Kai

**Liáng Kǎi** (梁楷) esseva un pictor chinese qui viveva in le dynastia Song del Sud. Nascite in Dongping, Shandong, ille studiava in Hangzhou, le capital del dynastia Song del Sud, sed quitava le academia e deveniva un monacho buddhista del schola chan (jap. *zen*). Su stilo de pictura, que pote esser considerate un stilo de pictura chan, es si inconstricte, que Liang Kai a vices es appelate *Liang le folle*.

## Galeria

File:Liang_Kai_-_Li_Bai_Strolling.jpg|Li Bai
File:Liang Kai Cutting Bamboo.jpg|Le sexte patriarcho secante bambu
File:Immortal in Splashed Ink.jpg|Immortal avinate
Soja

Le **soja**, ([]; nomine scientific *Glycine max*), es un legumine del familia del leguminosas, *Fabaceae*, affin al fabas, pro le major parte cultivate pro su granas oleaginose que forni le principal oleo alimentari consumite in le mundo. 

Le termino designa etiam su granas, que constitue un del alimentos natural le plus ric. Illo contine un grande quantitate de proteinas, de carbohydratos, de lipides, de vitaminas A e B, de potassium, de calcium, de magnesium, de zinc e de ferro.

## Etymologia
Le parola *soja* es derivate del parola japonese, *shoyu*.
## Galeria

File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg


## Referentias
Punjab

Le **Punjab** (etiam scripte como *Panjab*) es un region geographic dividite inter le stato Punjab e le stato Haryana in India e le provincia Punjab in Pakistan.

Le nomine "Punjab" proveni del farsi "**پنج**" *(panj; cinque)* e "**اب**" *(āb; [[aqua]])* significante *"le region del cinque [[fluvio]]s"*. Istes, affluentes del fluvio Indo, es Beas, Chenab, Jhelum, Ravi, e Sutlej.

Le religion major in le Punjab indian es le sikhismo, e le del Punjab pakistan es le islam.
Pongo (taxon)

Le **orangutan** es un simia anthropoide con bracios longe e un pelle rubee, interdum brun, classificate in le categoria del grande simias. Illos habita in Malaysia e Indonesia. Le nomine "orangutan" veni del malay "orang" (homine) e "hutan" (bosco, foreste), assi illo significa "viro del bosco".

A causa del destruction de su habitat natural, le forestes pluvial de Sumatra e Borneo, le orangutan es forte in periculo de extinction.

## Classification
### Supertaxones
* familia Hominidae, ordine Primates, classe Mammalia
#### Cladogramma externe
familia del hominides:

## Description
Le orangutan es le plus arboree del grande simias - passante le majoritate de su tempore in le arbores, e cata nocte illo ibi se fabrica un nove nido. Le adultes masculin mesura circa 1,4 metros e pesa usque a 80 kg.

* Talia: 1,10 a 1,40 m
* Peso: 40 a 90 kg
* Longevitate: 30 a 40 annos
* Gestation: 245 dies

## Comportamento
Como le altere grande simias, le orangutanes son remarcabilemente intelligente. In medio del 1990s, un population de orangutanes ha essite observate regularmente usante utensiles pro alimentar se. Isto ha jam essite observate inter chimpanzes per Jane Goodall in le annos 1960. Un articulo de 2003 in le jornal scientific *Science* describeva indicios de un cultura de orangutanes.

Ben que le orangutanes son generalmente passive, aggressiones inter orangutanes es ordinari; illes son animales solitari que pote esser ferocemente territorial. Le masculos immatur essaya copular se con qualcunque femina, e pote realisar per fortia iste copulation si le femina etiam es immatur e troppo debile pro defender se. Le orangutanes salvage son note pro su visitas al installationes human de orangutanes juvene emancipate de captivitate human, communicante con illos e forsan juvante los a lor retorno al vita salvage.
Renovation Charismatic Catholic

**Renovation Charismatic Catholic** esseva un movimento catholic apparecite in Statos Unite in mitad del annos 1960 pro retornar al experiencia personal con Deo, especialmente via del Spirito Sancte e lor dono o charismas (un parola greco por donos). Le movimento da un novo abordaje al formas de evangelization e renova practicas traditional del ritos e del mystica catholicos. Le movimento charismatic catholic esseva influide super in su nascimente per le movimente de pentecostas de origen protestante e usque hodie a aquel duo grupos se pare in multe aspectos.
Katipunan

Le **Katipunan** esseava un societate secrete fundate pro le Philippinas per Andres Bonifacio con le fin del liberation del pais ab le colonisatores espaniol. Le Katipunan cognoscite es un version multo plus curte que le nomine official, que es in tagalog: *Kataastaasang Kagalanggalangang Katipunan ng̃ mg̃a Anak ng̃ Bayan* (se traduce plus o minus como *Association Supreme e Digne del Filios del Populos*). Le Katipunan es etiam cognoscite per su acronymo, KKK. Katipunan es un termino que vole dicer "le societate"; le parola-radice del tagalog es *tipon* que significa recolliger. Le Katipunan se fundava post le detention del membros principal del *Liga Filipina*, organisation fundate per le Dr. Jose Rizal e del qual Andres Bonifacio esseva membro.

## Notas
Viktor Pelevin

**Viktor Olegovič Pelevin** (in russo: Виктор Олегович Пелевин; nascite in Moscova le 22 de novembre 1962) es un autor modern russe, qui es considerate inter le autores plus cognoscite e valorate del epocha postsovietic. Su stilo es multo similar al genere de science-fiction, e anque usa un narrativo postmoderne con multe significantias.

Ante de devenir autor, Pelevin studiava ingenieria electromechanic in le Instituto de Energia de Moscova. Su prime romance esseva publicate in 1989. Su romance recente es Шлем ужаса ("Casco de horror" in interlingua), publicate in 2005. Le libro se trova anque como un version in audio.

## Bibliographia
### Romances
* Le vita del Insectos (Жизнь насекомых)
* Omon Ra (Омон Ра)
* Le Camelo de Buddha (Чапаев и Пустота "Chapajev e vacuitate")
* Generation Π (Поколение "П")
* Le libro sacre de un lupo-homine (Священная Книга Оборотня)
* Le casco de horror (Шлем ужаса)

## Ligamines externe
* Виктор Пелевин :: сайт творчества - in russo
* Un pagina super Pelevin in anglese
Lingua panjabi

**Panjabi** o **Punjabi** (*graphia gurmukhi*: ਪੰਜਾਬੀ, *graphia shahmukhi*: پنجابی) es un lingua indoeuropee pertinente al gruppo del linguas indoiranian. Illo es le sol lingua de familia indoeuropean que ha tonos, como chinese.

Le lingua es principalmente parlate in regiones de India e Pakistan. Illo ha le plus parlatores in Pakistan e in India plus que 20 milliones parla le linguage in le vita quotidian. Le lingua es anque usate per multe immigrantes punjabi in Canada e Regno Unite.

Panjabi es relativemente un nove lingua e il non es certain de exacte quando le lingua appareva. Le plus vetule obras de litteratura panjabi pertine a 11-me seculo. Il son duo graphias que son usate por scriber le lingua. Le prime es graphia gurmukhi e le secundo es graphia shahmukhi. Parlatores indian scribe panjabi per gurmukhi e on usa shahmukhi in Pakistan.

Baba Farid, Baba Nanak, Khawaja Farid, Bulleh Shah e Waris Shah son scriptores classic de lingua panjabi.

## Referentias


## Ligamines externe
* Academy of Punjab in North America (APNA) 
* Eh Din Un Jornal Panjabi
Lino

Le **lino** (*Linum usitatissimum*) es un planta annual del familia *[[Linaceae]]*, qui include circa 150 species distribuite in tote le mundo. Le lino ha essite cultivate primarimente pro su fibras durante cinque mille annos, sed etiam pro su granas oleaginose. Le fibras del lino permitte de facer filos, que on utilisa in le textiles, in cordas, et cetera.

Le lino es anque cultivate in jardines, post que illo es un del pauc flores vermente blau.
Nancy

**Nancy** es le capital historic del Lorraine e nunc un citate del Francia. Illo contineva 103&nbsp;605 habitantes in 1999. Le placia Stanislas es su monumento plus famose.
Lorena

**Lorena** (francese ***Lorraine***, germano ***Lothringen***) es un region del Nord-Est de Francia, con citates principal Nancy et Metz. Illo es parte del nove region Grande Est. Lorena contava 2 310 376 habitantes in 1999. Illo borda con Belgica, Luxemburg, e Germania.
Zheng He

Zheng He (in chinese traditional: 鄭和, Wade-Giles: **Cheng Ho**, anque appellate *San Bao*; nascite 1371 – morite 1435) es le plus famose marinero chinese e explorator qui faceva le viages collectivemente appellate le "Eunucho Sanbao al Oceano Occidental" o "Zheng He al Oceano Occidental", desde 1405 a 1433.

Zheng nasceva in 1371 del gruppo ethnic Hui e le fide moslem. Ille serviva como confidente del imperator Yongle de China (qui regnava de 1403 a 1424), le tertie imperator del dynastia Ming. Secundo su biographia in le *Historia de Ming*, ille esseva appellate originalmente Ma Sanbao e ille veniva de Kunyang (actualmente Jinning), in le provincia Yunnan.

Como officiero marin Zheng He se distingueva in le lucta del prince Zhu Di de attinger le summitate del poter. A ille tempore Zhu Di ordinava su admiral a ducer septe expeditiones inter 1405 e 1433. Illos iva al Oceano Pacific, al Oceano Indian, al Mar Rubie e al Golfo Persic. Le scopo del expeditiones esseva capturar un rival al throno imperial, ma anque commercio e diplomatia. Le expeditiones esseva a vices violente, e Zheng He incontrava piratas e barbaros.

Cata expedition debe, secundo fontes de alora, haber contate plus que 300 naves con circa 30.000 personas. Le naves esseva appellate juncas e habeva carcassas impermeabile, lo que non esseva usual in construction europee de naves ante le 1900s.

Le nomine San Bao ille probabilemente recipeva, proque ille rememorava de Sindbad del legendas arabe.

Zhen He ha essite interrate in un crypto foras de Nanjing in China.
Projecto GNU

**GNU** es un systema de operation totalmente implementate in software libere qui es compatibile con Unix. GNU es un acronymo recursive pro *GNU's not Unix,* qui in Interlingua se traduce como "GNU non es Unix". Le projecto GNU esseva initiate in 1983 per Richard Stallman in le Statos Unite.

In le initio del annos 1990, iste systema esseva in su majoritate complete. Il solmente mancava un componente basic: le nucleo. In su epocha, le hacker finnese Linus Torvalds habeva scribite un nucleo cognoscite como Linux. Combinante Linux con le systema GNU se attingeva le proposito final del creatores de GNU: scriber un systema de operation libere e complete.

De lor parte, le creatores de GNU ha continuate etiam le disveloppamento de lor proprie nucleo, cognoscite como Hurd. Ben que illo non es ancora preste pro uso general, iste nucleo ha essite sub un intense disveloppamento e in le momento es possibile executar un systema de operation con Hurd como nucleo - organisationes como Debian travalia activemente in le disveloppamento e distribution de systemas de operation de iste typo.

## Vide etiam
* Licentia Public General de GNU
* Licentia GNU pro Documentation Libere
* Hurd
* Linux
* GNOME

## Ligamines externe
* Sito web official del Projecto GNU: http://www.gnu.org
Benigno Aquino Junior

**Benigno Aquino Junior** (supernomine ""Ninoy"; Concepcion, Philippinas, le 27 de novembre, 1932&nbsp;– Metro Manila, Philippinas, le 21 de augusto 1983) esseva un politico liberal philippin.

Es un heroe celebrate in Philippinas.

Profesava le periodismo como profession, eminente in le correspondentia in le guerra in Korea al etate de 17 annos, antes de dedicarse al politica. Essevaa politico principal del opposition in le Philippinas durante le presidentia del Ferdinand Marcos. Persequite, esseva condemnate a morir in 1977. In maio de 1980 obteniva translatate a States Unite. Retornava a Manila in 1983, non obstante del opinion contraria de su familia e amicos. Al salir del avion esseva assassinate per al tarmac. Lo assassinava in ille Aeropuerto International de Manila in volver a domo de exile, e le viuda Corazon Aquino esseva facite le foco del opposition e substituva eventual Marcos como presidente. Membro de un importante familia del insula de Luzon. Terminate le guerra se affiliava al Partite Liberal. Participava in le goviernos de Carlos Garcia (1957-61) e Diosdado Macapagal (1961-69).

## Juventute
Membro de una importante familia del insula de Luzon, in le provincia de Tarlac. Debite a lor facto jornalista, ille recipeva un premio del "Legion of Honor" de presidente Elpidio Quirino al etate de 18 annos .

## Politico

Ille esseva le alcalde municipal plus joven al 22 annos. Le facite, al 27 annos, le vice-governator plus joven del nation; ille deveniva governator de Tarlac in 1961 al etate 29 annos, deinde secretario general del Partite Liberal in 1966. Esseva le solo "supervivente" del Partite Liberal que esseva facite membro del senate.
De Bello Gallico

**De bello gallico** es un libro per Gaio Julio Cesare. In le libro Cesare describe lo que trovava in Gallia (Helvetia comprendite), Germania, e Britannia. Le libro comencia con le famose parolas *Gallia est omnis divisa in partes tres*. (Gallia es omne divise in tres partes.) Le libro es importante non solmente pro le scientia del guerra, sed etiam pro esser un del prime operas scientific e geographic describente Gallia e Germania.

: *Gallia es omne divise in tres partes: in un de illos habita le belgas, in un altere le aquitanos, e in le tertie illes qui se appella celtas in lor lingua, e gallos in le nostre. Tote iste populos differe inter se per lor linguas, institutiones, e leges. Le gallos es separate del aquitanos per le fluvio Garonna, e del belgas per le riviera Marna e le fluvio Sena. De omne iste populos, le belgas es le plus brave, quia illes es le plus distante del cultura e civilisation del Provincia, e le mercatores rarmente les visita, e illes rarmente importa le merces que servi pro debilitar le corage; illes es vicinos del germanos, que habita trans le Rheno, e con quem illes es in continue guerra. Pro iste ration le helvetios es etiam plus coragiose que le altere gallos, nam illes combatte le germanos in scaramucias quasi quotidian, sia expulsante les ex lor territorio, sia guerreante in le territorio german. Le mentionate parte de Gallia in le qual habita le gallos, comencia ab le fluvio Rheno, confina con le fluvio Garonna, le Oceano e le territorio del belgas; illo se extende anque ab le territorios del sequanos e del helvetios usque le fluvio Rheno, inclinante se al nord. Le territorio del belgas, situate al nord-est, incipe ab le extreme limites de Gallia e se extende usque le parte inferior del fluvio Rheno. Aquitania, situate al nord-west, se extende ab le fluvio Garonna usque le Pyreneos e le parte del Oceano que bania Espania*.

## Vide etiam
* Guerra del Gallias
* Vercingetorix

## Ligamines externe
* De bello gallico (latino e italiano)
Cache

Le **memoria cache**, o **memoria occulte**, in informatica es un conjuncto de datos duplicate de altere originales, con le proprietate que le datos original es difficile (on dice *costose*) de acceder, normalmente in tempore, in comparation con le copia in le cache. Quando le computator accede pro le prime vice a un dato, illo se face un copia in le cache; le accessos sequente se realisa ab iste copia, faciente que le tempore de accesso apparente al dato essera minor.

In addition, le termino *cache* pote usar se etiam pro un zona de memoria de disco denominate cache de disco (*Disk cache* o *Cache buffer* in anglese).
	
## Characteristicas general
Con le augmentation del rapiditate del processatores central occurreva le paradoxa que le memoria principal non esseva bastante rapide pro poter offerer le datos qui se necessitava. Pro iste ration, le computator comenciava a esser construite con un memoria cache interne situate inter le processator central e le memoria principal.
		
Existe duo typos de memoria occulte cuje function es analoge:
	
* L1 o interne (ubicate in le proprie processator e per tanto de accesso e multo rapide e multo costose). Le cache de prime nivello contine multo pauc kilobytes (circa 32 o 64 Kb). 
	
* L2 o externe (ubicate inter le processator e le RAM). Le mesura typic del memoria occulte L2 varia in le actualitate inter 256 kb e 2 Mb. Iste memoria se ubica inter le processator e le memoria RAM e se usa pro continer datos qui se usa frequentemente. Illo permite de accelerar le transmission de datos inter le processator e le memoria principal. Illo es de accesso aleatori (etiam cognoscite como accesso directe) e functiona de un maniera similar al memoria principal (RAM), sed es multo plus rapide.

* L3 iste memoria se trova in alcun placias de base.
Rafael del Riego

**Rafaël del Riego y Flórez** (9 de april 1784, o 24 de novembre 1785 in *Tuña* – 7 de novembre 1823 in Madrid) esseva general famoso de Espania e politico liberal.

Del Riego nasceva in *Tuña* in Asturias. Post su graduation al Universitate de Oviedo ubi in 1807, ille migrava a Madrid. In 1808, in le Guerra Peninsular, ille esseva captivate in Francia e incarcerate in Scorial; depost ille escappava.

Ille participava le 10 de novembre in le battalia de *Espinosa de los Monteros* ; postea, ille esseva incarcerate de novo. Post tres dies ille esseva transferite a Francia, et denique esseva liberate. Ille migrava a Anglaterra e Germania; in 1814 retornava a Espania, iterum reincoporante al fortias armate con le ranco de locotenente colonnello.

Durante sex annos de monarchia absoluto, adjungeva con le francmason e le liberales contra Ferdinando VII. In 1819 hic rege formava decem cohortes pro pugnar in bellos America del sud. Riego impereva le cohorte Asturica.Quando adveniva a Cadiz, con officieros alias montinava in 1 de january, 1820, demandante restitution pro forma constitition de 1812. Iste esseva incepteva le Guerra Civil de Espania(1820-1823). Le militias del Riego per urbes Andalucia marchava, expectante incitare sedition contra rege , sed habitantes negligeva. In Gallicia etiam inceptava sedition, que per Espania celeriter cresceva. In 7 de martio 1820 le palatio regal in Madrid esseva circumfete per militia mandate sub general Ballesteros, et in 10 de martio le rege assentava al restitution del constitution antes.

Le novo respublica *progressista* promova Riego ad campo marescallo (anglece:field marshall), et capitan general de Gallecia. In 8 de January, 1821 imperava Aragonia et migrava ad Zaragossa. In 18 de Junio matriva Maria Teresa del Riego y Bustillos cosina sua. In 4 deSeptembre, 1821, a causa de sedition per republicanos, esseva accusate falso republicanismo et esseva incarcerate. Mais su fama cresceva, et le populos in Madrid clamava pro liberation sue. Esseve libertate et in Martio 1822 designate ad Cortes Generales.

In Decembre 1822, in le Congresso de Verona, le nationes de Alliansa Sancto, on determinava que le forma republica de Espania esserea periculo ad equilibro Europa, et Francia esseva selectate pro restitutarea monarchia absoluto in Espania. In 7 de April 1823, le fortias armate Francia transiva le fimbrias. Riego imperava le Fortia Tertia, repugnava le hostes etiam factiones locales loyal a rege.In 15 de Septembre, Riego esseva traite, et incatenate in oppido *Anquillas*, Jaén. Ille esseva transferite ad Madrid. Etsi, amnestia absoluta esseva annunciata, le corte regal trovava del Riego culpabile de traition et sedition a causa de ille esseva membro de parliamente quo suffragava pro defalcar le poder de rege. Al 7 de November 1823 Rafaël del Riego esseva suspendete in le Plaza Cebada in Madrid. 

Le cantus *[[Hymno de Riego]],* esseva scriptate in honor del Riego, qual le hymno patria de Republica Hispanica Secunda (1931–1939). Hodie on exhibita imago sua in le Cortes General.
Andalusia

**Andalusia** es un communitate autonome de Espania, con status de nationalitate autonome, secundo le Statuto de Autonomia que rege illo. Il es componite del provincias de Almeria, Cadis, Cordova, Granada, Huelva, Jaen, Málaga e Sevilla. Su capital es Sevilla, citate recognoscite pro le Statuto de Autonomia como sede del Junta de Andalusia que es le nomine de su governamento. Le sede del Tribunal Superior de Justitia de Andalusia on incontra le citate de Granada.

Andalusia is le region plus meridional in le Espania continental. Su historia ha essite remarcate per su proximitate al cultura arabic de Africa septentrional. Le etymologia del nome Andalusia es de arabic Al-Andalus. Le arabes invadava le pais in le anno 711 pro su commandante Tariq. Secondo a illo, ha essite nominate le citate de Gibraltar, situate in Andalusia, e significa "Monte de Tariq". Le domination arabic esseva terminate in Andalusia in 1492 per le Reges Catholic, qui conquistava Granada alora. Un recordo de la epocha muslim es le castello de Alhambra in Granada.

Le cultura andalusian es importante per tote Espania. Le musica flamenco nasciva illac. Capital de Andalucía es Sevilla, e altere citates importante es Málaga, Jaén, Cordova, Granada, Almería, Huelva e Cádiz.

## Pronunciation
Le pronunciation del espaniol in Andalusia es un pauc differente. Le sono de "z", "ce" e "ci" que non ha le mesme qualitate del castiliano sed sona como "s", etc. Illo non es considerate un dialecto del espaniol, ma un forma distincte.

Illo es le communitate autonome plus populate de Espania (8 402 305 habitantes a 1 de januario de 2014) e le secunde plus extense, illo explica su peso in el conjuncte de Espania. On incontra situate al sud del Peninsula Iberic; limitante al west con Portugal, al nord con le communitates autonome de Extremadura e Castilla-La Mancha, al est con le Region de Murcia e al sud con le oceano Atlantic, le mar Mediterraneo e Gibraltar. Traverso del Estricto de Gibraltar, separate pro 14 kilometros, in su loco plus stricte, on incontra Marocco e Ceuta in le continente africano. In 1981 on constitueva in communitate autonome, secundo le articulo secunde de le Constitution Espaniol de 1978, ubi on recognosce e garanti le derecto al autonomia del nationalitates e regiones de Espania.
Moscova

**Moscova** (Москвa in russo, pronunciate: *maskvá*) es le capital de Russia. Moscova es anque le citate le plus grande in Europa, habente plus que 11 milliones habitantes.

Moscova es nominate per le riviera que penetra le citate. Le prime vice que Moscova era nominate in textos scripte es in le chronica *Ipat’évskaja* (Ипатьeвскaйa) in 1147, ubi le duca de Suzdal’ invita le duca de Seversk a visitar le apud le village Moscova. Durante le medievo Moscova era jam un loco popular pro facer commercio. Le anno 1156 es vidite como lo del fundation del ver citate. Le edificio conservate le plus vetule del urbe es le ecclesia de petra construite in le XIV seculo, que se appella Cathedral del Salvator in le Bosco (Собор Спаса на Бору, ''Sobór Spása na Ború).

In le XV seculo, le ducato de Moscova surgeva al hegemonia inter le statos de Rus’, pro pois devenir le capital del Russia unite, governate per le tsares, le cesares del "Tertie Roma", supernominate assi in referentia a Roma e Constantinopole, capitales de grand imperios europee. Moscova permaneva capital del Imperio russe usque al initio del annos 1700, quando le tsar Petro le Grande lo moveva a Petroburgo, nove urbe construite super territorio conquirite al Regno de Svedia e ideate specificamente pro esser le nove capital europeisate del imperio, in le voluntate del tsar de traher Russia verso le Occidente.

Durante le guerra contra Napoleon in 1812, Moscova suffreva grande damnos, depost que il era date al flammas per su habitantes ipse ante fugir, lassante le fatigate Grande Armea francese sin viveres ni asylo ab le frigide hiberno russe. Post le Revolution de Octobre, le nove regime bolchevista reestabiliva in martio 1918 le capital a Moscova, tam su stato de citate capital esseva ratificate in le constitution del Union Sovietic in decembre 1922.

Durante le Secunde Guerra Mundial, le truppas nazista german tentava conquirer le citate, ma de nove sin successo, remanente captive del inclemente hiberno russe, como eveniva al truppas napoleonic.

## Ligamines externe
* Le pagina official del citate. In russo.
* Moscow Times, un revista in anglese.
* Quo vader in Moscova? In russo.
* Moscova in le Wikivoyage in anglese.
* Moscow Life: un guida de tourismo e de viage a Moscova. In anglese.
Tangsudo

**Tangsudo** o **Tang Soo Do** (당수도), o le *arte del mano chinese,* es un arte martial ab Corea del Sud. Illo ha pro le major parte essite incorporate in le Taekwondo moderne. Illo emphasa le disciplina, le uso de proceduras e sequentias de defensa personal.

Es probabile que le tangsudo esseva disveloppate post que le initiator de illo, Kwang Ki, durante un sojorno in Mantshuria, faceva cognoscentia con le karate japonese e le approches chinese a illo. Mantshuria, como Corea, stava in ille tempore sub regno japonese.

In multe aspectos le tangsudo es similar al karate e al taekwondo, ben que le tangsudo emphasa un poco plus le competition honeste.
Anatomia comparative

Le **Anatomia comparative** studia diverse species. Le Anatomia Veterinari (parte del Anatomia Animal) es un Anatomia comparative del animales domestic. Illo comprende evidentemente le applicationes professional, que ha necessitate de un exposition precise del differentias specific e de importante considerationes del topographia. Le fonte bibliographic le plus complete referente al Anatomia Veterinari se trova in le libros publicate per le Professor Robert Barone, in le caso del can in le obra *Anatomy of the Dog* de Evans. Le Professor Barone ha publicate (aparte de centos de articulos scientific de elevate nivello) le sequente libros:

*Anatomie comparé de mammiferes domestiques.*
* Volumine 1: *Osteologie Anatomie comparée des mammifères domestiques.*
* Volumine 2: *Arthrologie et myologie 4ème edition Anatomie comparée des mammifères domestiques.*
* Volumine 3: *Splanchnologie I Anatomie comparee des mammifères domestiques.*
* Volumine 4: *Splanchnologie II 3ème edition Anatomie comparée des mammifères domestiques.*
* Volumine 5: *Angiologie Anatomie comparee des mammifères domestiques.*
* Volumine 6: *Neurologie 1 système nerveux central.*

Actualmente es in preparation le Volumine 7 super le Systema nervose peripheric, organos del sensos, etc.

## Ligamines externe
Le *World Association of Veterinary Anatomists* WAVA in su pagina web forni information actualisate super le Anatomia Veterinari http://www.wava-amav.org/ e formas de contacto al socios. In http://www.uni-leipzig.de/%7Evetana/analinks.htm se obtene accesso a tote le Cathedras de Anatomía Veterinari de tote le mundo.
Spiritismo

Le **spiritismo** es le doctrina codificate per le pedagogo francese Hippolyte Léon Denizard Rivail (1804–1869) sub le pseudonymo “druidic” Allan Kardec, qui scribeva le *Libro del Spiritos* (1857). 
Etymologicamente le parola “spiritismo” veniva del francese “spiritisme”, id es “doctrina de spiritos”. 
Iste parola designa le doctrina philosophic e religiose que crede in le superviventia del spiritos post morte del corpore physic e le communication del homines con le spiritos, trans le persona qui es “medium”.
Le spiritismo non es un scientia. Le spiritismo crede que le homine es un spirito unite al corpore physic e su connexion existe per le corpore semi material (in francese: *périsprit*). 
Le spiritismo moderne nunquam revindicava le discoperta del communication con le spiritos, perque es credite esser un tradition ancestral cognoscite per plure civilisationes. Spiritistas affirma que in Grecia antique, le evocation del mortos e le communication con illes faceva parte integrante del religion practicate in su templos.

## Vide etiam
* Phantasma

## Referentias
Oomoto

**Oomoto** es un religion japonesa que se habeva deramate ab le shintoismo. Le religion esseva fundate in 1892 per Nao Deguchi. Le fideles de Oomoto propende cognoscer figuras religiose notabile de altere credentias como *[[kami]]*.

Oomoto teneva un grande influentia a Morihei Ueshiba, fundator del Aikido. Oomoto decideva emplear esperanto pro promover su message al massas.

## Ligamines
* Sito official de Oomoto

## Vide etiam
* Aikido
* Esperanto
* Japon
* Religion
* Shintoismo
Taekwondo

Le **taekwondo** (태권도; 跆拳道; in le alphabeto phonetic international: *[tʰɛk͈wʌndo]*), tamben scribite *Tae Kwon Do* o *Taekwon-Do*, es un arte martial e sport de combatto con su origine in Corea. Illo es multo cognoscite e popular pro le spectaculo de su technicas de pede, e actualmente illo es un del artes martial le plus popular del mundo, con milliones de practicantes in tote le mundo. 

## Historia
Conforme al tradition, le disveloppamento del taekwondo comenciava circa 2000 annos retro, sed vermente illo es appellate "taekwondo" desde circa 1955. Hodie illo ha devenite un sport multo expandite. In le Jocos Olympic de Seoul, Republica de Corea, del 1988 le taekwondo faceva su prime apparition in iste concurso como un sport de exhibition. In iste evento competeva 183 athletas (120 homines e 63 feminas) de 34 paises diverse in 8 differente divisiones de peso tanto pro homines como pro feminas. In le Jocos Olympic de Barcelona 92 illo continuava como un competition de exhibition, e non esseva usque le Jocos Olympic de Sydney 2000 que illo deveniva un sport olympic official. 

## Characteristica
*Tae-kwon-do* significa "via del pede e del pugno". Multe gente crede erroneemente que iste arte martial se basa solmente in le uso del pedes. Il es remarcabile que multe technicas de taekwondo usa le cubito e de formas de colpos con le mano, le pede e al fin le genu (per exemplo, pro fracturar de tabulas, briccas e altere objectos).

## Ligamines externe
* Taekwondo  
* World Taekwondo Federation Federation Mundial de Taekwondo
*  Totally Tae Kwon Do magazine  Articulos super le taekwondo
*  Techniken  Technicas basic de taekwondo in Taekwondo Forum Graz
*  Taegeuk Poomse Exercitios formal de technicas basic in le pagina del Lehigh Valley Taekwondo (LVTKD)
*  WebTKD : Taekwondo - le portail francophone
Aikido

**Aikido** es un arte martial orientate al defensa, con un profunde base philosophic, in le qual le defensor redirige le movimientos e le energia del attaccos a mesme su opponente. Illo es practicate per homines e feminas sin depender de lor statura, peso o stato. On lo considera como un del artes martial plus difficile de maestrar e il require annos de practica ante que on vermente pote defender se, proque su technicas non multo resimila altere artes martial.

Le aikido traditional rejecta qualcunque typo de concurrentia. Affirma le disveloppamento de mente, de corpore e de spirito usque attinger le complete harmonia. Le lectiones consiste in observar le demonstration de technicas que exeque un maestro e posteriormente on debe laborar - con un o varie socios - intentante repeter le movimentos, meliorante in iste modo le technica e attingente un major comprension del aikido. Le mobilitate, le position, le precision e le coordination es elementos importante pro executar le technicas e le studiantes apprende a realisar de maniera flexibile e adaptative.

## Etymologia
Le nomine veni del japonese *合(ai)-気(ki)-道(dou)*, litteralmente "junger-fortia-cammino", e significa que le practicante del arte besonia usar le fortia del opponente contra le opponente mesme.
Servitor

Un **servitor** in informatica o computation es un application informatic o programma qui realisa alcun cargas pro le beneficio de altere applicationes appellate clientes. Alcun servicios habitual es le servicios de files, qui permitte al usatores de immagazinar e de acceder al files de un computator, e le servicios de applicationes, qui realisa cargas pro le beneficio directe del usator final. Isto es le significato original del termino. Es possibile que un computator exeque simultanemente le functiones de cliente e de servitor.

Le computator in le qual se executa tal programmas, non importa si il se tracta de un computator central (*mainframe*), un minicomputator, un computator personal, un PDA o un systema integrate. Nonobstante, existe computatores destinate unicamente a provider le servicios de iste programmas: istos es le servitores per excellentia.

Le servitor non es necessarimente un machina de ultime generation grande e monstruose, un servitor pote esser ab un computator vetule (p.ex. pentium 2) usque un machina extrememente potente (p.ex. servitores web, bases de datos grande, etc. con processatores special e varie gigabytes de memoria). Toto isto depende del uso intendite del servitor. Es possibile converter omne computator personal in un servitor, per le installation de un programma qui travalia per le rete e in le qual le usatores del rete pote entrar, o per le installation de un programma de servitor web como Apache.

## Vide etiam
* Cliente-servitor
* Servitor de e-mail
* Servitor web
* Servitor de applicationes
* Servitor FTP
* P2P
Apache HTTP Servitor

Le **servitor HTTP Apache** es un servitor HTTP de codice aperte pro platteformas Unix (BSD, GNU/Linux, etcetera), Windows e alteres, qui implementa le protocollo HTTP/1.1 (RFC 2616) e le notion de sito virtual.

Quando su disveloppamento comenciava in 1995, le programma se basava initialmente super le codice del popular NCSA HTTPd 1.3, sed posteriormente illo esseva rescribite completemente. Su nomine es debite al facto que originalmente Apache consisteva solmente in un collection de patches a applicar al servitor de NCSA. Illo esseva, in anglese, un *patchy server* (le pronunciation es identic a *Apache server*).

Le servitor Apache se disveloppa intra le projecto HTTP Server (httpd) del Fundation Software Apache.

Apache presenta inter altere characteristicas messages de error multo configurabile, bases de datos de authentication e negotiation de contento, sed illo esseva criticate per le manco de un interfacie graphic qui adjuta a su configuration.

In le actualitate (2005), Apache es le servitor HTTP le plus usate, essente le servitor HTTP del majoritate del sitos web in le mundo e crescente ancora su quota de mercato (statisticas historic e de uso quotidian proportionate per Netcraft).

## Version 2.x
Le nucleo 2.x de Apache ha varie meliorationes clave super le nucleo de Apache 1.x. Iste meliorationes include threads de UNIX, melior supporto pro platteformas non-Unix (como Windows), un nove API, e supporto de IPv6.

## Modulos
Le architectura del servitor Apache es multo modular. Le servitor consiste in un section *core* e multo del funcionalitates qui poterea considerar se basic pro un servitor web es providite per modulos. Alcunes de istes es:

* mod_ssl - Comnunicationes Secur vía TLS.
* mod_rewrite - rescriptura de directiones servite (generalmente usate pro transformar paginas dynamic como PHP in paginas static HTML pro assi obscurar al navigantes o al motores de recerca como iste paginas esseva disveloppate).
* mod_dav - Supporto del protocollo WebDAV ().
* mod_deflate - Compression transparente con le algorithmo deflate del contento inviate al cliente.
* mod_auth_ldap - Permitte authentificar usatores contra un servitor LDAP.
* mod_proxy_ajp - Connector pro ligar con le servitor Jakarta Tomcat de paginas dynamic in Java (servlets e JSP).

Le servitor de base pote esser extendite con le inclusion de modulos externe inter le quales se trova:

* mod_perl - Paginas dynamic in Perl.
* mod_php - Paginas dynamic in PHP.
* mod_python - Paginas dynamic in Python.
* mod_aspdotnet - Paginas dynamic in .NET de Microsoft.

## Vide etiam

### Altere projectos del ''Apache Software Foundation''
* Jakarta Tomcat
* Jakarta Struts

### Ligamines externe
* Sito del projecto
* Apache Software Foundation
* Instalar Apache en Windows
Saint-Dié-des-Vosges

**Saint-Dié-des-Vosges** es un citate localisate in le nord-est del Francia (region Grande Est). 

## Demographia
Conforme a le 1999 censo:
* Population: 22,569 
* Area: 46.15 km² 
* Population densitate: 489 people/km² 

## Historia
1507 : *[[Cosmographiae Introductio]]* (Martin Waldseemüller)

## Attractiones
* Cathedral
* Ecclesia Saint-Martin
* Capella Saint-Roch
* Museo Pierre-Noël
* Turre del Libertate
* Usine Claude et Duval (architecto Le Corbusier)

## Education

Universitate Henri Poincaré : Instituto universitario del technologia : IUT

(fr. *Institut universitaire de technologie*)

Offere cursos en distinctos campos como :
* Informatica
* Internet
* Communication

## Ligamines externe
* Site official de Saint-Dié-des-Vosges 
* Institut universitaire de technologie
Astronautica

Le **astronautica** es un branca del scientia e technologia que designa e studia le construction de machinas que viagia foras del atmosphera del terra.
## Galeria

File:Aldrin_Apollo_11_original.jpg|thumb|right|''Buzz Aldrin, le secunde persona a ambular in le luna (in un photo per Neil Armstrong, le prime)

## Vide etiam
* Programma spatial chinese
* Agentia Spatial Europee
Astronauta

Un **astronauta**, **cosmonauta** o **spationauta** es un persona qui viagia trans le spatio exterior o qui labora in isto. Traditionalmente, cata nation que invia humanos al cosmo opta su proprie designation pro iste profession aventurose.

### Taikonauta
Le chineses ha create le parola "taikonauta" pro lor exploratores cosmic. Illo es derivate ex le parola 太空 *tàikōng*, que significa "spatio" o "empyreo".
Agentia Spatial Europee

Le **Agentia Spatial Europee** (in breve **ESA**, *European Space Agency*, o **ASE**, *Agence spatiale européenne*) es le organisation international que administra le programma spatial europee. Illo era establite in 1974 e possede hodie 17 stato-membros. Su officina primari es locate in Paris. Le organisation emplea circa 2.000 homines e su budget annual es circa 2,9 milliardos €. 

Le primari cosmodromo de ESA es le Centro Spatial Guiana in Kourou, Guiana francese, un baso construite per Francia. Su location proxime le equator es avantagiose pro lanceamentos commercial al orbitas attractive. ESA ha devenite le prime actor in le mercato pro lanceamentos commercial con su Ariane series de rocchettas. Il etiam es un protagonista in le ISS projecto (le permanente station international in orbita circum le Terra).

## Vide etiam
* Cassini-Huygens
Cassini-Huygens

Le 14 de januario 2005 un sonda cosmic, Huygens, pro le prime vice atterrava super un corpore celestial ultra Marte, il es Titan, un luna de Saturno. 

Durante septe annos, **Cassini-Huygens**, un duple sonda cosmic, viagiava Saturno. In le final de 2004, illo entrava successosemente in un orbita circum ille planeta pro un pluriannual mission de recerca. Le Huygens sonda tosto postea separava ab le Cassini sonda e comenciava un trajectoria independente a Titan, le plus grande luna del planeta Saturno e que possede un dense atmosphera, alique unic inter le lunas del systema solar. Durante decennios le astronomos ha speculate sur lo que se cela sub le orange celo titanic. Tres sondas cosmic statounitese ha previemente ite vicin preter Saturno sin entrar in su orbitas, ma necuno poteva photographar le superfacie de Titan a causa del spisse bruma de su atmosphera.

Le Cassini-Huygens projecto ha essite un grande collaboration del NASA e ESA, le organisationes statounitese e europee pro recerca cosmic. Huygens ha essite developpate per technicos e scientistas europee, cuje travalio comenciava plus de 21 annos retro. Pro ille cosa, post le separation le volo de Cassini era guidate per le centro cosmic de ESA in Darmstadt, Germania. 

Huygens exequeva un descension a transverso del atmosphera secunde le planos. Su technicos habeva calculate un horario de trajectorias al nivello de secunda per secunda a fin de assecurar le radiocommunication inter Huygens, Cassini e le radiotelescopios terrestre que surveliava le operation. Lor multo differente velocitates causava large effectos Doppler que aventurava le radiotransmission de datos a Terra. Le communication ab Huygens durava circa duo horas post le atterrage, multo plus longe que on habeva expectate. Illo se abrumpeva pro sempre quando Cassini, que in su orbita circum Saturno serviva como un relais pro le radiotransmission ab Huygens a Terra, iva troppo distante de Titan. 

Nonobstante ille preparationes minutiose, un significante proportion del datos ab Huygens, inter alia un medie del photos, era perdite a causa del problemas technic in NASA. Ma le duplication de multo del datos transmittite per duo canales de radio preveniva un disastro scientific. 

Jam plus tarde le astronomos sapeva per observationes spectrographic ab Terra que le atmosphera de Titan consiste de nitrogeno e methano, e dunque sembla le aere que Terra possedeva ante le genese de vita alcun milliardos de annos retro. On pote tamen non facer analoges extense ab ille facto, proque le temperatura al superfacie titanic es -120° Celsius. 

Le nove photos e mesurationes revela lacos e canales natural, probabilemente pro liquide methano o ethano. Le superfacie supra le qual Huygens atterrava es spongiose, como sablo humide, con numerose roccas, large como pugnos e forsan composite per glacie de aqua. (Previe mesurationes del densitate de Titan ha indicate le presentia de multe aqua in le condition de glacie.) Le instrumentos observava nitrogeno, methano e glacie in le atmosphera. Alcun photos indica le existentia del erosion per ventos, un phenomeno que require dense aere con forte ventos, como apud Terra.